ΕΛΛΗΝΙΚΗ ΔΗΜΟΚΡΑΤΙΑ

ΠΕΡΙΦΕΡΕΙΑΚΗ Δ/ΝΣΗ Π. & Δ. ΕΚΠ/ΣΗΣ Β. ΑΙΓΑΙΟΥ

ΔΙΕΥΘΥΝΣΗ ΔΕΥΤ/ΘΜΙΑΣ ΕΚΠ/ΣΗΣ ΧΙΟΥ

3ο ΓΥΜΝΑΣΙΟ ΧΙΟΥ-ΑΔΑΜΑΝΤΙΟΣ ΚΟΡΑΗΣ

ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΠΡΟΣΦΟΡΕΣ ΣΧΕΤΙΚΑ ΜΕ ΤΗ ΣΥΜΜΕΤΟΧΗ ΤΟΥ ΣΧΟΛΕΙΟΥ ΣΤΗ 13η ΜΑΘΗΤΙΑΔΑ ΣΕΡΡΩΝ

Το 3ο Γυμνάσιο Χίου θα συμμετάσχει στη 13η Μαθητιάδα στην 1η Σερρών από 18-05-2018 έως 22-05-2018. Αναχώρηση με αεροπλάνο την Τετάρτη το απόγευμα 17-05-2018 για ΘΕΣΣΑΛΟΝΊΚΗ. Διανυκτέρευση σε ξενοδοχείο εκεί και αναχώρηση την ΠΑΡΑΣΚΕΥΗ 18-05 το πρωί, με πούλμαν για ΣΕΡΡΕΣ. Όλες οι δραστηριότητες μέχρι τη Δευτέρα 22-05 καλύπτονται από τους διοργανωτές της ΜΑΘΗΤΙΑΔΑΣ. Το πρωί της Τρίτης 23 -05 αναχώρηση με πούλμαν για ΘΕΣΣΑΛΟΝΙΚΗ και επιστροφή αεροπορικώς το απόγευμα.

**Αριθμός συμμετεχόντων:** 30 μαθητές και 2 συνοδοί.

**Ζητάμε προσφορές για:**

1. Εισιτήρια αεροπλάνου την Τετάρτη 17 Μαΐου από Χίο προς Θεσσαλονίκη και επιστροφή την Τρίτη 23 Μαΐου.
2. Μία (1) διανυκτέρευση στη Θεσσαλονίκη σε ξενοδοχείο 4 αστέρων, με πρωινό, την Τετάρτη 17-05.

Το πρόγραμμα της επίσκεψης καθορίζεται από τους διοργανωτές της Μαθητιάδας από 18 εως 22 Μαΐου .

**ΑΠΑΙΤΟΥΜΕΝΑ:**

1) Ο διοργανωτής (γραφείο ταξιδιού) διαθέτει ειδικό σήμα λειτουργίας και αναλαμβάνει την **υποχρεωτική ασφάλιση αστικής επαγγελματικής ευθύνης** όπως και την **ασφάλιση** που θα καλύπτει τα έξοδα σε περίπτωση ατυχήματος ή ασθένειας μαθητή ή εκπαιδευτικού (κάθε προσφορά θα συνοδεύεται απαραιτήτως από υπεύθυνη δήλωση κατοχής του ειδικού σήματος λειτουργίας τουριστικού πρακτορείου, το οποίο πρέπει να βρίσκεται σε ισχύ καθώς και δήλωση ότι το πρακτορείο καλύπτει όλες τις προδιαγραφές που προβλέπονται με την Υ.Α. 129287/Γ2/10-11-2011 (ΦΕΚ 2769/τ.Β΄/02-12-2011 , ΦΕΚ 4227/ τ.Β΄/28-12-2016 και ΦΕΚ 5787/6-03-2017, Τεύχος Β΄, αρ. φύλλου 681) και τη σχετική νομοθεσία για όλες τις ασφαλιστικές καλύψεις που αναφέρονται).

2) Τα οχήματα που θα χρησιμοποιηθούν θα πρέπει να πληρούν τις αναγκαίες προδιαγραφές (άριστη εσωτερική και εξωτερική κατάσταση, κλιματισμό, μικροφωνική εγκατάσταση, επαρκή χώρο για τις αποσκευές και βασικά εργαλεία συντήρησης, άδεια κυκλοφορίας μετά το 1998, πρόσφατο έλεγχο από ΚΤΕΟ κ.λ.π).

3) Η προσφορά κατατίθεται σε (1) πρωτότυπο και (2) αντίγραφα.

**Παρακαλείστε να διαβιβάσετε στο 3ο Γυμνάσιο Χίου τις προσφορές σας μέχρι την ΤΕΤΑΡΤΗ 28 ΦΕΒΡΟΥΑΡΙΟΥ και ώρα 12:00, στο γραφείο της Διευθύντριας κ. Βηθλεέμ Λαδά.**

**Τηλέφωνο σχολείου: 22710 22821**